**Nasilje**

Riječ od samo šest slova. Riječ koja iza sebe skriva bol, patnju i mnogo suza. Riječ izgovorena bezbroj puta, no još uvijek nedovoljno. Unatoč mnogim pokušajima njenog suzbijanja, ona još uvijek nastupa punom snagom. Dakako sjajnija je no ikada. Nasilje sve sigurnije korakom preuzima kontrolu. Nastanjuje se u svakodnevicu mladih sve više i više.  Zasljepljuje  svoje  žrtve zatvarajući im izlaze  iz problema  i polako pretvarajući njihovo razmišljanje u pesimizam. Otvara pogled u svijet nade. Odnos nasilnika prema žrtvi možemo prikazati poslovicom: „Dok jednom ne smrkne, drugom ne svane“. To je misao kojom se vode današnji nasilnici. Nasilnici traže sreću u tuđoj nesreći. Uživaju u slatkoj podrugljivosti koju usmjeravaju slabijim od sebe. Nasilje danas prelazi granice svih oblika psihičkog, fizičkog i seksualnog  zlostavljanja te zlostavljanja   putem interneta (*cyberbullying*). Psihičko nasilje daje život novim, ne tako jednostavnim i kratkim riječima. Nažalost, te riječi nisu ništa drugo nego uvrede. Naime  psihičko nasilje podrazumijeva  zlostavljanje riječima i verbalne napadaje. Riječi bole oštrije nego  izravan ubod noža u leđa. Biti nazvan  pogrdnim imenom peče jače od bilo kojeg šamara. Šamari i ostali udarci pripadaju fizičkom nasilju. Kao što nijedan oblik naselja nije bezazlen, tako nije ni ovaj.  Fizičko nasilje mnogo je teži pojam od pojma bezazleno. Kako većina ljudi smatra da nekoliko udaraca nije vrijedno zamaranja, nije nepoznato da broj žrtva raste. Nasilnici se ne mogu suzdržati i ponekad prijeđu tanku granicu između  života i smrti. Postoje mnogi slučajevi u kojima su žrtve izvrijeđane bez veze. Ovdje bih se željela dotaknuti slučaja  dječaka iz Kanade koji je bio vrijeđan jer nosi ružičastu majicu. On je bio vrijeđan iz čiste dosade.  Ne znam koliko je takvih slučajeva  potrebno  da se podigne svijest o tako strašnim stvarima koje se događaju gotovo svakodnevno. Svi smo mi izloženi nasilju. Svatko od nas u određenom trenutku može postati ovaj dječak zato STOP NASILJU. Širite ljubav, a ne mržnju.

Nela Hutinec, 5. D

**Vršnjačko nasilje**

Vršnjačko je nasilje sve učestalije u životima tinejdžera. Što više vremena prolazi, to je više razloga i načina zlostavljanja među vršnjacima. Danas je društvo vrlo zahtjevno i ako si različit, to ujedno znači da si i žrtva nasilja. Društvo te osuđuje radi tvog izgleda, tvojeg imovinskog statusa, stila oblačenja ili pak razmišljanja, radi tvoje osobnosti, postupaka... Iz dana u dan sve je više stvari zbog kojih nad tobom vrše nasilje. To nasilje ne mora ujedno biti i tučnjava, ono može biti i verbalno odnosno mentalno. Ponekad je to verbalno nasilje gore, bolnije od onog fizičkog. Kao što svi znamo najpoznatiji primjer vršnjačkog nasilja je primjer dječaka koji je obukao ružičastu majicu u znak potpore svojoj majci koja je bolovala od raka. Zbog jedne ružičaste majice on je postao meta nasilnicima te žrtva vršnjačkog nasilja zbog čega je i izgubio život. No u tom lošem društvu pronašlo se dvoje dobrih dječaka iz Kanade koji su u svojoj školi pokrenuli akciju da svi obuku ružičaste majice u znak potpore tom dječaku. Naravno, nisu svi obukli ružičaste majice pa se tada vidjelo tko je protiv nasilja, a tko za vršnjačko nasilje. Nitko ne želi biti žrtva. Prije nego što kreneš nekoga zlostavljati, razmisli. Što ako jednog dana ti budeš na njegovom mjestu? Obuci ružičastu majicu zadnje srijede u mjesecu veljači. Obilježi taj poseban dan i tim postupkom pokaži da si protiv nasilja, a svojim ponašanjem to i dokaži.

David Rušec, 5.c

**Dan ružičastih majica**

Dan ružičastih majica započeo se obilježavati u Kanadi kao znak podrške dječaku koji je trpio vršnjačko nasilje. Razlog tome bila je njegova ružičasta majica koju je nosio kao potpora svojoj teško bolesnoj majci. Dan 24. veljače obilježavamo kao Dan ružičastih majica.

Nasilje je pojava koja se sve više pojavljuje u našem društvu, a izložena su djeca i odrasli, bilo to u vrtiću, školi ili na poslu. Vršnjačko nasilje često je u školama. Najčešće se događa na hodnicima tijekom odmora, u WC-u, u školskoj dvorani te na ostalim mjestima na kojima nasilnici namjerno i svjesno maltretiraju drugu osobu, najčešće kako bi se oni sami bolje osjećali. Postoji fizičko i psihičko nasilje, a u zadnje vrijeme i internetsko nasilje u raznim oblicima. Ni jedan oblik nasilja nije prihvatljiv, te je vrlo težak žrtvi bilo kakvog nasilja. Da se nekog naziva pogrdnim imenima, bez ikakvog razloga, samo tako, jer se netko nekome ne sviđa. Zašto odabiru uvijek slabijeg ili drugačijeg od sebe? Kao da nasilnici traže sreću u tuđoj nesreći i nevolji. Uživaju u njihovoj patnji i hrane se njome. Očito je da su i ti nasilnici sami žrtve neke vrste nasilja pa traže druge žrtve na kojima iskaljuju svoju patnju i bijes. Kao začarani krug. U posljednje vrijeme se puno govori o nasilju, ali se premalo radi na tome da dođe do promjene. Edukacija o toj temi od iznimne je važnosti. Protiv nasilja se trebamo boriti primjerima i djelima. Svi znamo one četiri zlatne riječi – „ molim, hvala, oprosti, izvoli“. Te riječi kao da nestaju u današnjem svijetu, kao da se podrazumijevanju. Tako jednostavne, a tako ih je teško izgovoriti. Lakše je nekog udariti, reći neku ružnu riječ, nego jedno „oprosti“. Također, lakše je činiti nekome nažao kada ga ne moramo gledati u oči. Jednostavnije je kada ne vide štetu koju su učinili. Iako su ožiljci duboko urezani u samoj žrtvi. Nisu svjesni da rade veliku štetu toj osobi te da se ta osoba može osjećati depresivno. Žrtva se sve više zatvara se u sebe, a na kraju se zna dogoditi i ono najgore, da osoba digne ruku na sebe jer su ga nasilnici uvjerili da je manje vrijedan, slab, nedovoljno dobar za ovaj svijet. To naprosto nije istina. Nitko ne želi to vjerovati. Svi smo mi ljudi, od krvi i mesa, sa svim svojim manama i vrlinama. Svi imamo jednaku priliku, a to je naš život. Život je samo jedan. Nitko ga nema pravo oduzeti niti ga omalovažavati.

Ono što možemo svi zajedno učiniti kako bismo spriječili nasilje u društvu, pa i školi, jest učiti mlade naraštaje toleranciji, suosjećanju, moralu i razumijevanju. Nasilje nikako nije rješenje te ga nitko ne bi trebao podržavati.

Zoja Legin 5.d.

**STOP NASILJU!**

Ako si ti jedna od žrtava nasilja, to ne smiješ skrivati zato što ljudi trebaju živjeti lijep život, a ne pun mržnje, nasilja i slično. Ako ti se to stvarno događa, to nije šala zato što može doći do loših posljedica. Po mom mišljenju nitko ne zaslužuje nasilje i patnju. Nemoj to skrivati.

Reci roditeljima, braći, sestri, prijatelju ili bilo kome kojemu vjeruješ. Nemoj to skrivati u sebi, povjeri se nekoj osobi! Vjeruj mi osjećat ćeš se bolje. Radi nešto što te čini sretnim. Pokušavaj sklopiti nova prijateljstva, pokušavaj biti nešto sasvim novo. Vjeruj mi osjećat ćeš se bolje. Ne dopuštaj nikome da te čini tužnim ili nesretnim zato što zaslužuješ biti sretan.

NITKO NE ZASLUŽUJE BITI POVRIJEĐEN!

Katja Zorković, 5. c

**PISMO PODRŠKE**

Draga moja,

vidjela sam da si u zadnje vrijeme povučena u sebe i izolirana od drugih. To se pogotovo događa kada je ona popularna cura kraj tebe. Također vidim da se najviše voliš družiti sa mnom, ali kada vidiš u daljini tu curu ili dobiješ poruku od nje, izmišljaš nekakve izgovore. To me potaknulo na razmišljanje. Pokušavala sam od tebe saznati pravu istinu, ali  kada sam ju čula, nisam mogla vjerovati. Nije u redu da zbog toga što toga dana nisi imala obučenu suknju, tebe netko može ignorirati ili odbacivati. Zbog toga sam odlučila više se ne družiti s njom jer nitko ne zna što radi i drugim curama, a možda i dečkima. Stala sam na tvoju stranu i ne namjeravam je promijeniti. Volim se družiti s tobom i drago mi je da imaš nekoga s kim možeš porazgovarati o tome. O takvim stvarima moramo razgovarati s roditeljima ili nekom dobrom osobom. Također, znam da si prije bila u dobrim odnosima s tom curom i pokušat ću joj objasniti što znači zlostavljati nekog, verbalno ili fizički. To nije u redu. Ako uspijem u tome, sigurna sam da će te moliti za oprost i da ćete biti dobre prijateljice. Kada se ispriča, krenut ćete dalje i zaboraviti na to. Sigurna sam. Nije i nikada neće biti u redu nekog zlostavljati, verbalno ili fizički. Ja sam uvijek tu za tebe i na mene uvijek možeš računati.

Tvoja Asja!

Asja Treska, 5. D

**Vršnjačko nasilje**

Sramotno je da nismo ni svjesni koliko se vršnjačkih nasilja dogodi na dan. Nasilje je po meni nešto najgore što se nekoj osobi može dogoditi zato što to na čovjeka utječe cijeli život. Vršnjačkim nasiljem se smatra: vrijeđanje, zadirkivanje, *cyberbullying*, verbalno, fizičko nasilje…

Svako nasilje se treba prijaviti da se tome već jednom stane na kraj. Ako ne prijavljujemo nasilja, počinitelji će misliti da je to u redu raditi kada god oni to žele. Nasilje će se širiti te će biti glavna tema svih razgovora i medija. Smatram da nasilje može počiniti samo nezreo čovjek. Žrtva je nažalost na kraju postane često sklona samoubojstvu. Osobno nikoga ne vrijeđam, ne izostavljam iz aktivnosti i slično zato što se postavim na mjesto te osobe te zamislim kako bi bilo meni da me neko vrijeđa. Dvije tisuće sedme godine, kada je učenik Charles McNeill došao u školu odjeven u ružičastu majicu, zbog toga je trpio verbalno nasilje. Učenik je odjenuo ružičastu majicu u znak podrške oboljeloj majci. Ružičasta je majica postala simbol borbe protiv vršnjačkog nasilja te se zbog toga 24. 2. obilježava *Dan ružičastih majica.*

Volim ljude i ne želim da bilo koja osoba bude zlostavljena na bilo kakav način. Glavna je misao mog sastavka da se nasilju mora stati na kraj te zaključujem da je ono protiv prirode i prava ljudi.

Magdalena Blagović, 5.b

**VRŠNJAČKO NASILJE**

***„Vršnjačkim****se****nasiljem****smatra ako učeniku drugi učenik ili grupa učenika govori ili čini loše ili neugodne stvari. Zlostavljanjem se može smatrati i ako se učenika opetovano zadirkuje na način koji mu je neugodan ili ako ga se namjerno izostavlja iz aktivnosti.“*

I sam sam nažalost doživio neku vrstu vršnjačkog nasilja još kao šestogodišnjak (predškolarac).  Dandanas se nerado prisjećam svog gorkog iskustva na čakovečkim bazenima kamo me majka vodila na rekreaciju na plivanje. Roditelji su samo željeli da upoznam neke nove prijatelje te spojim ugodno s korisnim, odnosno da uz učenje plivanja i društvo vršnjaka spoznam širi svijet oko sebe osim vrtića, baka i djedova te mojih roditelja koje volim najviše na svijetu. Tada još nisam imao svog mlađeg brata koji mi je svojim rođenjem učinio život ljepšim, zanimljivijim i s kojim se i dandanas još volim poigrati unatoč razlici u godinama. Ponekad, moram priznati, znamo se i malo „zakačiti“, no ubrzo se izmirimo. To su bezazlene svađice jer bratska je ljubav jedinstvena. Poslije se tome smijemo i ne sjećamo se što je bio razlog ljutnje. Tako i treba biti.

„Prijatelji“ koje sam upoznao na bazenima i za koje sam mislio da se u početku samo šale i zezaju na moj račun, postali su moja noćna mora. Naime, svaki put bi upravo mene zadirkivali, skidali mi kupaće, naguravali me, potapljali, a drugi bi se samo smijali. Očekivao sam i priželjkivao da netko učini nešto. Da im učitelj plivanja nešto kaže, kazni ih možda, odvoji od mene ili kaže njihovim roditeljima kako se tako ne smiju ponašati prema svom prijatelju. Prema nikome! Moje želje i molitve nisu bile uslišane. Učitelj je samo dobacivao: „Dečki, smirite se!“ To je bilo to. Kao da sam isti kao i oni. Nije shvaćao ni želio vidjeti što se ustvari događa. Nažalost, trpio sam i trpio mjesecima njihove „igre“ i s grčem uvijek dolazio na plivanje želeći da što prije završi i da majka što prije dođe po mene.  Jednog sam dana plačući dočekao majku, smogao sam hrabrosti i ispričao joj što mi se događa. Sjećam se kako sam se odmah bolje osjećao čim sam taj teški teret izbacio iz sebe! Pao mi je kamen sa srca. Majka je bila puna razumijevanja i njezin me topao zagrljaj i utjeha ojačao jer do tada ja sam bio kukavica, slomljen dječak koji nije imao snage i hrabrosti suprotstaviti se „prijateljima nasilnicima“. U suzama sam zamolio majku da me više ne vozi na plivanje na što je ona odmah pristala i sa suzom u oku i knedlom u grlu jedva je izustila: „Ljubavi, žao mi je“. Sebe je krivila što prije nije primijetila moju povučenost u sebe i nelagodu kada me vozila na bazene.

Srećom, sve je od tada bolje. Više razgovaram s majkom o svemu što me tišti, iako se još i dandanas jako dobro sjećam tih dječaka i osjećaja srama i izrugivanja. Nakon tog „nezaboravnog“ iskustva i maltretiranja od strane vršnjaka, želio sam samo upisati karate kako bih se mogao obraniti od nasilnika. Još i danas treniram i ondje sam vrlo sretan. Sviđa mi se karate kao sport jer pozitivan stav i razmišljanje povećavaju samopouzdanje, olakšavaju reakciju i prilagodbu na novonastalu situaciju bez obzira da li je riječ o onoj na borilištu ili u svakodnevnom životu.

„..Iako trening karatea traži puno stege, njegova interaktivna narav nudi temelj za učenje i vježbanje životnih vještina poput skromnosti, uzajamnog poštovanja, iskrenosti i pozitivnog razmišljanja. Sve to zajedno s poštenjem, pravilima ponašanja (koje uključuje samokontrolu) čine načela na kojima je karate utemeljen.“

Ondje sam stekao prave prijatelje, dobio hrabrost i izgradio samopouzdanje koje mi je nedostajalo., a moji su roditelji također sretni zbog mene.

Mislim da svatko tko osjeti, ono što sam ja tada - posramljenost, nemoć… bez obzira na sram odmah mora reći nekome i poduzeti nešto da se to prestane događati (potražiti pomoć), a činitelji moraju biti svjesni svoje zlobe i naučiti kako biti bolji ljudi.

Nitko se zasigurno ne želi naći u takvoj situaciji. Uvijek se treba zapitati i početi od sebe: „Bi li tebi bilo ugodno da tebi netko čini tako?“

Danas sam sretan dječak. Uspješan sam učenik 5. razreda s mnogo dobrih prijatelja i nemam više problema s vršnjačkim nasiljem - iako sam svjestan da u svijetu u kojem živim nije svima lijepo i bajno jer u ovom trenutku možda oni trpe nasilje od nasilnika kojih uvijek ima. Pozivam i molim sve „nasilnike“ da se promijene i postanu bolji. Možete vi to! Postanite dobri ljudi! Preporučujem svima: „Bavite se sportom! Možda će tada biti i manje nasilnika pa i onih online.“

NOA MOLNAR, 5.B

**Vršnjačko nasilje**

Vršnjačko nasilje je neželjeno, agresivno ponašanje između djece školskog uzrasta koje se vremenom ponavlja ili ima potencijal da se ponavlja. Postoji više oblika vršnjačkog nasilja: verbalno nasilje –izgovaranje ili pisanje okrutnih izjava; socijalno nasilje – obuhvaća izbjegavanje, ignoriranje, isključivanje djeteta iz društva, širenje ružnih tračeva; psihološko nasilje –prijeteći pogledi, praćenje, zastrašivanje, ignoriranje; fizičko nasilje –tuča, guranje, rušenje; digitalno nasilje–nasilje koje se odvija putem društvenih mreža, SMS poruka, chata i internet stranica; seksualno nasilje –nepristojno i neprimjereno dodirivanje po intimnim dijelovima tijela, kao i dobacivanje ružnih komentara (tipičnije za doba puberteta). Dijete koje vrši nasilje najčešće je agresivno dijete koje ima probleme s roditeljima i učiteljima, ocjenama u školi te želi privući pažnju na sebe. Dijete koje trpi nasilje je uglavnom tiho i povučeno ili po nečemu drugačije od svojih vršnjaka.

Vito Kukolić, 5. b

**VRŠNJAČKO NASILJE**

Vršnjačko nasilje poprima mnoge oblike, a priče djece i mladih koji su ga doživjeli su vrlo različite. Vršnjačko zlostavljanje često započinje zadirkivanjem slabijeg i povučenijeg djeteta što otkriva njegove slabe točke i dovodi do toga da agresija nad njim postane intenzivnija i trajnija. Milijuni mladih diljem svijeta uključeni su u obilježavanje *Dana ružičastih majica*, programa prevencije vršnjačkog nasilja. Vršnjačko nasilje je isticanje moći agresijom. Vršnjačkim se nasiljem smatra ako učenika drugi učenik ili grupa učenika govori ili čini loše ili neugodne stvari. Ono je glavni problem odnosa među djecom pa odrasli tu trebaju potražiti i prepoznati određene znakove. U značajnom broju slučajeva vršnjačkog nasilja prisutno je više od jednog počinitelja za razliku od svakodnevnih sukoba, takvo nasilje je opetovano i trajno. Najzastupljeniji vid nasilja je verbalno nasilje, vrijeđanje, spletkarenje i davanje pogrdnih imena. Naš zadatak je da naučimo dijete kako se zaštiti od nasilja te kako potražiti pomoć. Problem zlostavljanja problem je svih nas. Na njemu moramo ozbiljno i ustrajno raditi kako nebi negativno utjecao na budućnost društva. Problem vršnjačkog nasilja u školi i u blizini škole pojava je kojom se treba baviti. Vršnjačko nasilje raširenije je nego ikada i to je zato što živimo u prilično nasilnom društvu pa dječje izrugivanje, gurkanje, ismijavanje ili ignoriranje odrasli rijetko vide kao problem. Stručnjaci se često u svom radu susreću s djecom koja su zlostavljana u školi odbačena od vršnjaka. Vrlo često su i sami nasilnici bili žrtve fizičkog zlostavljanja i nasilništva u školi ili u obitelji.

Petar Širić, 5.b

**STOP VRŠNJAČKOM NASILJU**

Kad sam bila u  4. razredu, bila sam svjedokinja vršnjačkom nasilju. Krenimo ispočetka…

               Bilo je to kad sam vidjela da neki dečki viših razreda zezaju i maltretiraju jednu curu iz mojeg razreda. Pitala sam je što se događa, ali mi nije htjela reći. Kada smo išle iz škole, rekla mi je da su je zezali zato što ima dobre odjene (govorili su da je „štreber“). Pitala sam je treba li joj pomoć i rekla sam joj neka kaže učiteljici, ali nije htjela. Rekla je da će ona s njima to riješiti. Prošlo je nekoliko dana i tada sam opet vidjela da joj razbacuju knjige po hodniku. Osjećala sam se krivom što nisam nikome rekla. Kada sam došla doma, pitala sam mamu što da napravim. Mama mi je rekla da ako ona ne želi da ja nešto poduzmem, neka se ne miješam.  Nisam tu noć spavala jer sam mislila na to kroz što sve ona prolazi. Kada sam drugi dan došla u školu, vidjela sam je uplakanu i rekla sam joj da ćemo poslije nastave reći razrednici što joj se događa jer više ne može biti svaki dan u suzama. Razrednica je rekla da će ona porazgovarati s njima, njihovom razrednicom i s roditeljima. Nakon toga oni su joj se ispričali. Bilo mi je lakše kada se to riješilo i kada sam vidjela na njoj osmjeh koji dugo nisam vidjela. Postale smo najbolje prijateljice.

              Nakon toga pomagale smo svima kojima se to isto dogodilo.

Dora Drvenkar, 5.c

**Dan ružičastih majica**

     Svake godine u našoj školi obilježavamo *Dan ružičastih majica* kao znak podrške dječaku iz Kanade koji je trpio vršnjačko nasilje u školi samo zato što je bio odjeven u ružičastu majicu. Ružičasta majica je bila potpora bolesnoj majci koja je bolovala od teške bolesti. Taj dan obilježava se ove godine u srijedu, 24. veljače 2021. godine.

     Kada danas razmišljam o tome danu i postupcima njegovih prijatelja iz razreda, mogu si zamisliti slične situacije kojima smo skoro svakodnevno izloženi tijekom našega odrastanja i boravka u školi.

     Uvijek pričamo da smo svi različiti i da bismo trebali poštivati tuđe mišljenje, stavove ili uvjerenja. Primjećujem da to nije slučaj ni u svijetu odraslih koji bi trebali biti naš primjer i uzor. Govori mržnje i različita zlostavljanja, od verbalnih pa do fizičkih, prepuni su novinskih članaka, komentara i društvenih mreža. U današnje vrijeme i više nego prije jer se ljudi, kao i djeca, skrivaju iza lažnih profila.

    Moja je želja da u srijedu svi dođemo obučeni u ružičastu majicu kako bismo sve ohrabrili da barem taj dan pokažu ljubaznost prema drugome, prema prijatelju iz razreda. Obucimo ružičastu boju koja simbolizira nenasilje i lijepu riječ za drugoga. Pokažimo svima da možemo biti škola bez nasilja i mjesto nulte tolerancije na nasilje.

                                                                     Lovro Vukšić, 5.d